जिला निर्वाचन अधिकारी मनीषा त्रिघटिया ने बताया नगर पालिका परिषद के अध्यक्ष/सभासदों के नामांकन तहसील उरई में किए जाएंगे। जालौन पालिकाध्यक्ष पद का नामांकन एसडीएम न्यायालय कक्ष और व सभासद पद के नामांकन तहसील परिसर में होंगे। नगर पालिका परिषद कोंच के अध्यक्ष/सभासदों पदों का नामांकन तहसील परिसर में, कालपी पालिकाध्यक्ष/सभासद पद का नामांकन एसडीएम न्यायालय कक्ष्ज्ञ में होंगे। नगर पंचायत अध्यक्ष/सभासद नदीगांव का नामांकन कोंच एसडीएम कक्ष , नगर पंचायत कदौरा का नामांकन एसडीएम कालपी के न्यायालय कक्ष व सभासदों का तहसील परिसर कालपी में किया जाएगा। कोटरा नगर पंचायत अध्यक्ष पद का नामांकन एसडीएम उरई कक्ष में और सभासदों का नामांकन कलेक्ट्रेट परिसर में होगा। नगर पंचायत ऊमरी, माधौगढ़, रामपुरा का अध्यक्ष/सभासदों का नामांकन बुंदेलखंड इंटर कॉलेज में किया जाएगा।